jkorsvik/nowiki_second_scrape_merged huggingface dataset:
Donald.no

Donald.no, ofte forkortet til Dono, var en nettside for barn som liker Donald Duck og resten av karakterene i Andeby universet. Det er filmer, konkurranser og tegneserier som medlemmer har laget. Donald.no var i tidligere år en del av Disney.no, men i 2007 overtok Egmont Serieforlaget et nytt Donald.no som bl.a. hadde forum. Donald.no eies og administreres den dag i dag av Egmont Kids Media Nordic AS og har over 100 000 medlemmer. 


== Historie ==
Donald.no lanserte i 2007. På 1. desember 2010 ble siden relansert med flere funksjoner og et nytt design. Den nye siden baserte seg på et design likt Spill.no. Den samme grunnstrykturen har senere blitt brukt til andre Egmont-nettsider slik som Julia.no og Pondus.no. Senere, kom danske Andeby.dk og svenske Kalleanka.se, som begge var nesten identisk til Donald.no. Fram til 2010 hadde siden klaner som brukere kunne bli medlem i, men disse ble fjernet etter oppgraderingen i 2010. På den 15. januar 2015, ble diskusjonsforumet på Donald.no lagt ned, og de fleste medlemmene ble derfor inaktive. Noen lagde også egne fora som fikk varierende besøkstall. Det Donald.no-baserte forumet med fleste medlemmer i dag er DonaldForum, som var startet i 2013.
Donald.no omdirigerer nå til klikk.no/donald.
Nylars kirke

Nylars kirke er en rundkirke som ligger i Nylarsker Sogn på den sydlige delen av Bornholm, ikke langt fra Rønne. Navnet Nylars er en folkeetymologisk omdannelse av navnet på de sjøfarendes helgen Nikolas av Myra, som ble kalt Nikolaus i Skandinavia. Opprinnelig var kirken viet til han.

Nylars kirke ble sannsynligvis oppført i perioden 1125-1175. Den er bygget av kampesten og silurkalk med apside, ovalt kor og treetasjes rundskip, som en typisk forsvarskirke. De to nederste etasjene har ringformet tønnehvelv, noe som er karakteristisk for rundkirkene på Bornholm. 
Den eneste opprinnelige lysåpningen i kirken er plassert så høyt oppe under tønnehvelvet som mulig. Åpningen måler 50 cm x 27 cm. 
På 1400-tallet ble kirken bygget om og det kjegleformede taket av eketre stammer fra denne tiden.
Våpenhuset er plassert foran syddøren. Det ble bygget om av arkitekt J.D. Herholdt i 1879 og senere ble også klokketårnets klokkerom fornyet. 
I våpenhuset står et krusifiks fra renessansen ca. 1600 på et kors av nyere dato og her står det også to runestener fra 1000-tallet:

Sasser lod rejse stenen efter sin fader Halvard; han druknede ude med hele skibsmandskabet. Den hellige Krist hjælpe hans sjæl.
Denne sten skal stå efter ham.
 
Kåbe-Svend rejste denne sten efter sin søn Bøse en gæv dreng, som blev dræbt i kampen ved Udlænge. Gud Herren og Sankt Mikkel hjælpe hans sjæl.

Nylars kirkes romanske kalkmalerier er de eldste man kjenner til i landsdelen og er plassert som en billedfrise rundt midtsøylen. Maleriene er datert til 1250-1300. 
Billedfrisen viser seks scener fra Bibelens skapelsesberetning; den syvende er gått tapt.
Kirken har tidligere hatt kalkmalerier i hvelvet og på ytterveggene av skipet. Disse kjennes fra en kopi. 
Prekestolen og stolverket er fra restaureringen som ble foretatt av Mathias Bidstrup i 1882 og det er sannsynlig at det også gjelder pulpituret. 
Døpefonten er senromansk og laget av kalksten som sannsynligvis kommer fra Gotland.
Kirkens lysekroner er kopier etter lysekronene i Ruts kirke. I koret henger en utskåret og forgylt basunengel fra 1700-tallet.
Nylars kirke har frittstående klokketårn og klokkerommet av bindingsverk står på en høy kampestensutbygning, som man regner med stammer fra 1500-tallet.
Kirken har to klokker, den ene ble støpt av D.H. Gradener og Arendt Tor Kuhl i 1702, mens den andre er støpt om i forbindelse med  arkitekt Mathias Bidstrups restaurering i 1882. 


== Kilder ==
Kirkens offisielle side
Nylars kirke hos Danmarks kirker
Nylars kirke hos Nordens kirker Arkivert 14. september 2011 hos Wayback Machine.
Niels Peter Stilling: Danmarks kirker, Politikens Forlag A/S, 2000, ISBN 87-567-6059-0
Villfisken

Villfisken (983 491 154 i Enhetsregisteret) er en fiskeforedlingsbedrift som ligger langs E16 på Renna i Ådal (Ringerike kommune). De produserer og selger produkter av villfisk fra Sperillen. Av spesialiteter har de raket rogn av sik og lagesild, og rakfisk av sik. Av raket rogn har de en årsproduksjon på et halvt tonn. Andre spesialiteter er kaker og paté av gjedde, og de lager også lutefisk av den. Røye og ørret går til røyking.


== Eksterne lenker ==
Offisielt nettsted
Aperitif: Sperillens gull
Aftenposten: Et hav av sik, gjedde og røye
Johan Lorentz d.e.

Johan Lorentz den eldre (født ca. 1580 i Grimma i Sachsen, død 1650) var en tysk-dansk orgelbygger som virket som selvstendig mester i Danmark fra 1616 til sin død.


== Liv og virke ==


=== Bakgrunn ===
Johan Lorent var sønn av rådsherre Johan Lorentz og dennes kone Christine Rodstedt. Senest omkring 1598 kom han i lære i Stralsund hos orgelbyggeren Nicolaus Maass hvis mestersvenn han senere ble. Da Maass slo seg ned i København i 1602, fulgte trolig Lorentz med.


=== Karriere ===
Han ble ansatt hos kong Christian IV, og i 1604 ble han sammen med sin bror Balthasar Lorentz sendt til Flensborg for å arbeide på det store orgel i St. Nikolaikirken. I 1609 slo han seg her ned som selvstendig orgelbygger, og i 1610 oppnådde han borgerskap som orgelbygger.
Etter over tyve års opphold i landet måtte han i 1639 ansøke om å få enerett på orgelbygging i Danmark og Norge. Grunnen til dette var at han hadde fått økende konkurranse fra amatører, eller fuskere. Han fikk sitt priviliegium, men hadde glemt at det i et så stort område som Danmark og Norge nærmest var umulig å føre kontroll med at det ble overholdt. I sine siste år bodde han i Studiestræde i København. I juni 1650, mitt under reparasjonen på Olaiorglet i Helsingør, døde Johan plutselig. Skjønt han ikke hørte hjemme i byen, fikk han den 18. juni  hvilested i Olai Kirke i samme by. Sammen med konen Margrethe Hollander, ble han far til organisten og komponisten Johan Lorentz den yngre.


=== Arbeider ===
Et av hans siste arbeider er trolig orgelet i Roskilde domkirke, opprinnelig bygget av Hermann Raphaëlis, men ombygget i 1654. Det viser likhetspunkter med Lorentz' byggemåter, og det ble hans mestersvenn  Gregor Mülisch som kom til å utføre arbeidet med ombyggingen, til denne døde av pest i 1654. Det avsluttende arbeide sto Peter Orgelbygger for, som trolig har vært den samme som Peter Karstensen Botz, far til de senere berømte orgelbyggerbrødrene Johan og Peter Petersen Botzen.
Andre av Johan Lorentz orgelfasader kan ses i Helsingør, Kristianstad, og Nakskov. Lorentzorgelet i Sankt Mariæ kirke i Helsingør var det instrument som Dietrich Buxtehude spilte på.


== Referanser ==


== Litteratur ==
Friis, Niels: Orgelbygning i Danmark, Dan Fog, København, 1971


== Eksterne lenker ==
Orglets historie
Den store danske
Goldmine International

Goldmine International var et pyramidespill med internasjonal utbredelse etablert i 2000. Selskapet innbød privatpersoner til å investere penger i selskapet som ble oppgitt å plasseres i gull og andre verdigjenstander. Ved å rekruttere flere investorer skulle man kunne oppnå stor avkastning på det investerte beløpet. Ifølge selskapets egen informasjon skal over 10 000 personer ha investert i konseptet, fortrinnsvis fra arabiske land.Pakistanske myndigheter advarte sine borgere mot å involvere seg med selskapet.Helt siden etableringen har Goldmine International blitt promotert med André Roshan fra Arendal som juridisk eier og frontfigur. I 2012 sto Roshan frem i media og hevdet at han var blitt utsatt for ID-tyveri og at han ikke hadde noen tilknytning til pyramideselskapet. Han mente også at han aldri hadde gitt noe intervju med Finansavisen i 2008, noe som er blitt tilbakevist av Steinar Grini som gjorde intervjuet.Virksomheten opphørte i 2016.


== Referanser ==
Knut Brundtland

Knut Brundtland (født 17. juli 1961) er en norsk advokat, forretningsmann og kunstsamler.


== Liv og virke ==
Han arbeidet mange år i advokatfirmaet BA-HR før han i 2005 sa fra seg advokatbevillingen for å bli investor og «styregrossist». I sin tid for BA-HR bisto han både Fokus Bank og Tiger om Storebrand-aksjene. Han har hatt styreverv i Norwegian Property, BW Gas, Norgani hotell asa, Revus Energy asa, Bluwater Insurance asa, Voss of Norway asa og Creditsafe Business Information N.V., Youngstorget Eiendom (som forvalter Arbeiderpartiets eiendom), i det svenske hedgefondet Futuris, og i reklamebyrået Try. Brundtland var tidligere styreleder og administrerende direktør i Voss Water som produserer og selger flaskevann med navnet Voss. Han kom høsten 2010 i medienes søkelys i forbindelse med kritikken som ble reist mot dette selskapet.Han etterfulgte i 2010 Jan Petter Collier (født 1950) som daglig leder i ABG Sundal Collier, og sa i fra seg sine verv i A-pressen og Aschehoug, samt vervet som leder av Orklas bedriftsforsamling.


== Kunstsamler ==
Brundtland har en av Norges største private kunstsamlinger. Samlingen inneholder blant annet verker av Knut Rose, Mari Slaattelid, Fredrik Værslev, Gardar Eide Einarsson, Bjørn Ransve, Johs. Rian, Tone Vigeland og Ørnulf Opdahl. Brundtland sitter også i styret til OCA, Office for Contemporary Art Norway.


== Familie ==
Brundtland er sønn av tidligere statsminister Gro Harlem Brundtland og Arne Olav Brundtland.  Han giftet seg i 1985 med Harriet Cecilie Malm (født 1961), datterdatter av skipsmegleren Ragnar Stoud Platou (se Platou) som utga en biografi om nettopp Knut Rose (1936–2002) som Knut Brundtland har samlet mye av.


== Referanser ==
Øyrelva (Gulen)

Øyrelva er ei elv i Gulen kommune i Sogn og Fjordane. Den er 6,3 kilometer lang, og har et nedbørfelt på 18,44 km². Middelvannføringen ved munningen er 2,64 m³/s.
Elva har utspring fra noen små vatn på Lindelifjellet, og renner derfra i vestlig, senere sørvestlig retning ned mot grenda Verkland. Elva kalles her Storelva, og renner sammen med sideelvene Botnelva og Fossedalselva. Lengre ned blir dalen flatere, og elva renner gjennom myrlendte områder ved Nylona og Verlonene. Den møter her sideelvene Tynningestølselva og Sulelva. Sulelva, som er den største av sideelvene, kommer fra Sulevatnet, som ligger på kommunegrensa mellom Gulen og Masfjorden. Etter samløpet med Tynningestølselva og Sulelva skifter elva navn til Øyrelva og renner videre mot vest den siste kilometeren til den munner ut i Yndesdalsvatnet like sørøst for grenda Yndesdal. 
Fv2 går langs vassdraget fra Ynnesdalsvatnet til forbi Verkland.
I likhet med mange andre vassdrag i området ble fiskebestandene i Furdalselva negativt påvirket av sur nedbør, spesielt i tiden 1960-1990. I de tre Dauremålsvatnan døde ørreten ut allerede på 1960-tallet.


== Referanser ==
Finnsund

Finnsund er et bitte lite boligfelt som ligger på Bardufoss i Målselv kommune. Boligfeltet har en velforening som ble stiftet i 1984 og som har til formål å arbeide for medlemmenes interesser i forhold til Målselv kommune. Velforeningens medlemmer bor i området fra Heggelia leir til grensen med Bardu kommune.
Ansgar Wessling

Ansgar Wessling (født 3. mai 1961 i Essen) er en tysk roer som deltok i de olympiske leker 1988 i Seoul og 1992 i Barcelona.
Wessling ble olympisk mester i roing i Sommer-OL 1988 i Seoul. Han var med på den vesttyske båten som vant konkurransen i åtter for menn foran Sovjetunionen og USA. Laget besto av Wolfgang Maennig, Thomas Möllenkamp, Matthias Mellinghaus, Eckhardt Schultz, Ansgar Wessling, Armin Eichholz, Thomas Domian, Bahne Rabe og Manfred Klein som var styrmann.


== OL-medaljer ==
 1988  Seoul -  Gull i roing, åtter menn  Vest-Tyskland
 1992  Barcelona -  Bronse i roing, åtter menn  Tyskland


== Referanser ==


== Eksterne lenker ==
(de) Ansgar Wessling – Munzinger Sportsarchiv 
(en) Ansgar Wessling – Olympics.com 
(en) Ansgar Wessling – Olympic.org 
(en) Ansgar Wessling – Olympedia 
(en) Ansgar Wessling – Sports-Reference (OL-resultater – arkivert) 
(en) Ansgar Wessling – FISA
Kinn Bryggeri

Kinn Bryggeri AS er et lite bryggeri i Florø som ble etablert av Espen Lothe i 2009. Salget i bryggeriets første år var 2000 liter. Dette økte til 32 000 liter (og ca 2 millioner norske kroner) i 2010, og 76 000 liter i 2011. Bryggeriet er oppkalt etter det gamle kommunehuset i Florø, Kinnhuset. Kinn Bryggeri produserte i 2012 ca 20 øltyper, hovedsakelig i klasse D (4,7 %), men har også noen sterkere. Alle er overgjærede øl av typer som er vanlige for håndverksbryggerier, som for eksempel saison, IPA og belgisk wit. 
Bryggeriets etablerer vant NM i hjemmebrygging i 2006 og 2007. 
Bryggeriet kom på andreplass i NORØLs årlige kåring av årets bryggeri for 2011.Bryggeriet flyttet til nye lokaler i Bjørndalvegen i Florø sommeren 2013 og nytt tapperi stod klart sommeren 2014.  Produksjonen av øl har økt betydelig og en vesentlig andel eksporteres.


== Referanser ==


== Eksterne lenker ==
Offisielt nettsted 
Fylkesmagasinet Sogn og Fjordane
Kinn Bryggeri på RateBeer
Wolfgang Maennig

Wolfgang Maennig (født 12. februar 1960 i Berlin), tysk roer som deltok i de olympiske leker 1984 i Los Angeles og 1988 i Seoul.
Maennig ble olympisk mester i roing under Sommer-OL 1988 i Seoul. Han var med på den vesttyske båten som vant konkurransen i åtter for menn foran Sovjetunionen og USA. Laget besto av Wolfgang Maennig, Thomas Möllenkamp, Matthias Mellinghaus, Eckhardt Schultz Ansgar Wessling, Armin Eichholz, Thomas Domian, Bahne Rabe og Manfred Klein som var styrmann.


== OL-medaljer ==
 1988  Seoul -  Gull i roing, åtter menn  Vest-Tyskland


== Referanser ==


== Eksterne lenker ==
(de) Wolfgang Maennig – Munzinger Sportsarchiv 
(en) Wolfgang Maennig – Olympedia 
(en) Wolfgang Maennig – Sports-Reference (OL-resultater – arkivert) 
(en) Wolfgang Maennig – FISA
Matthias Mellinghaus

Matthias Mellinghaus (født 10. mai 1965 i Iserlohn), tysk roer som deltok i de olympiske leker 1988 i Seoul.
Mellinghaus ble olympisk mester i roing under Sommer-OL 1988 i Seoul. Han var med på den vesttyske båten som vant konkurransen i åtter for menn foran Sovjetunionen og USA. Laget besto av Wolfgang Maennig, Thomas Möllenkamp, Matthias Mellinghaus, Eckhardt Schultz Ansgar Wessling, Armin Eichholz, Thomas Domian, Bahne Rabe og Manfred Klein som var styrmann.


== OL-medaljer ==
 1988  Seoul -  Gull i roing, åtter menn  Vest-Tyskland


== Referanser ==


== Eksterne lenker ==
(en) Matthias Mellinghaus – kategori av bilder, video eller lyd på Commons 
(en) Matthias Mellinghaus på Internet Movie Database 
(fr) Matthias Mellinghaus på Allociné 
(en) Matthias Mellinghaus på AllMovie 
(en) Matthias Mellinghaus – Olympics.com 
(en) Matthias Mellinghaus – Olympic.org 
(en) Matthias Mellinghaus – Olympedia 
(en) Matthias Mellinghaus – Sports-Reference (OL-resultater – arkivert) 
(en) Matthias Mellinghaus – FISA
Armin Eichholz

Armin Eichholz (født 21. mai 1964 i Duisburg), tysk roer som deltok i de olympiske leker 1988 i Seoul og 1992 i Barcelona.
Eichholz ble olympisk mester i roing under Sommer-OL 1988 i Seoul. Han var med på den vesttyske båten som vant konkurransen i åtter for menn foran Sovjetunionen og USA. Laget besto av Wolfgang Maennig, Thomas Möllenkamp, Matthias Mellinghaus, Eckhardt Schultz Ansgar Wessling, Armin Eichholz, Thomas Domian, Bahne Rabe og Manfred Klein som var styrmann.


== OL-medaljer ==
 1988  Seoul -  Gull i roing, åtter menn  Vest-Tyskland
 1992  Barcelona -  Bronse i roing, åtter menn  Tyskland


== Referanser ==


== Eksterne lenker ==
(en) Armin Eichholz – Olympics.com 
(en) Armin Eichholz – Olympic.org 
(en) Armin Eichholz – Olympedia 
(en) Armin Eichholz – Sports-Reference (OL-resultater – arkivert) 
(en) Armin Eichholz – FISA
Thomas Möllenkamp

Thomas Möllenkamp (født 7. oktober 1961 i Osnabrück), tysk roer som deltok i de olympiske leker 1984 i Los Angeles og 1988 i Seoul.
Möllenkamp ble olympisk mester i roing under Sommer-OL 1988 i Seoul. Han var med på den vesttyske båten som vant konkurransen i åtter for menn foran Sovjetunionen og USA. Laget besto av Wolfgang Maennig, Thomas Möllenkamp, Matthias Mellinghaus, Eckhardt Schultz Ansgar Wessling, Armin Eichholz, Thomas Domian, Bahne Rabe og Manfred Klein som var styrmann.


== OL-medaljer ==
 1988  Seoul -  Gull i roing, åtter menn  Vest-Tyskland


== Referanser ==


== Eksterne lenker ==
(en) Thomas Möllenkamp – Olympics.com 
(en) Thomas Möllenkamp – Olympic.org 
(en) Thomas Möllenkamp – Olympedia 
(en) Thomas Möllenkamp – Sports-Reference (OL-resultater – arkivert) 
(en) Thomas Möllenkamp – FISA
Yndesdalen

Yndesdalen (også skrevet Ynnesdalen) er ei jordbruksbygd i Gulen kommune i Sogn og Fjordane. Den ligger ved østenden av Ynnesdalsvatnet, på ei sørvendt slak li under Husefjellet (631 moh). Like sørøst for bygda munner Øyrelva ut i Ynnesdalsvatnet.
Fv2 går gjennom bygda.


== Referanser ==
Manfred Klein

Manfred Klein (født 22. august 1947 i Berlin), tysk roer som deltok i de olympiske leker 1972 i München, 1984 i Los Angeles, 1988 i Seoul og 1992 i Barcelona.
Klein ble olympisk mester i roing under Sommer-OL 1988 i Seoul. Han var styrmann på den vesttyske båten som vant konkurransen i åtter for menn foran Sovjetunionen og USA. Roerne på laget var Wolfgang Maennig, Thomas Möllenkamp, Matthias Mellinghaus, Eckhardt Schultz Ansgar Wessling, Armin Eichholz, Thomas Domian og  Bahne Rabe.


== OL-medaljer ==
 1988  Seoul -  Gull i roing, åtter menn  Vest-Tyskland
 1992  Barcelona -  Bronse i roing, åtter menn  Tyskland


== Referanser ==


== Eksterne lenker ==
(de) Manfred Klein – Munzinger Sportsarchiv 
(en) Manfred Klein – Olympics.com 
(en) Manfred Klein – Olympic.org 
(en) Manfred Klein – Olympedia 
(en) Manfred Klein – Sports-Reference (OL-resultater – arkivert) 
(en) Manfred Klein – FISA
Lina Jacques-Sébastien

Lina Jacques-Sébastien (født 10. april 1985 i Creteil) er en fransk friidrettsutøver (sprinter).
Hun kom på 6.-plass i Junior-VM i friidrett 2004, og fikk bronse på 4 x 100 meter stafett sammen Natacha Vouaux, Aurélie Kamga og Nelly Banco. De løp på tiden 43,68, som var ny fransk juniorrekord. I U23-EM i friidrett 2005 fikk hun sølv på 100 meter, bak Maria Karastamati. Sølv ble det også i Middelhavslekene 2005, på 200 meter. Hun deltok også i EM i friidrett innendørs 2005 og i 2009, men nådde ikke finalen i noen av disse.
I VM i friidrett 2005 kom hun på 4.-plass på 4 x 100 meter stafett. I 2008 deltok hun i OL sammen Muriel Hurtis-Houairi, Myriam Soumaré og Carima Louami, men kvalifiserte seg ikke videre fra første runde, etter at de feilet i en veksling.
I 2010 deltok hun i EM i friidrett i Barcelona. Her ble det sølv på 4 x 100 meter stafett, sammen Myriam Soumaré, Véronique Mang og Christine Arron. Tiden ble 42,45.


== Referanser ==


== Eksterne lenker ==
(en) Lina Jacques-Sébastien – Olympics.com 
(en) Lina Jacques-Sébastien – Olympic.org 
(en) Lina Jacques-Sébastien – Olympedia 
(en) Lina Jacques-Sébastien – Sports-Reference (OL-resultater – arkivert) 
(fr) Lina Jacques-Sébastien – Frankrikes olympiske komité 
(en) Lina Jacques-Sébastien – World Athletics 
(fr) Lina Jacques-Sébastien – Fédération française d athlétisme 
(en) Lina Jacques-Sébastien – Diamond League 
(en) Lina Jacques-Sébastien – Track and Field Statistics
Arnd Schmitt

Arnd Schmitt (født 13. juli 1965 i Heidenheim an der Brenz), tysk fekter som deltok i de olympiske leker 1988 i Seoul, 1992 i Barcelona, 1996 i Atlanta og  2000 i Sydney.
Schmitt ble olympisk mester i fekting under Sommer-OL 1988 i Seoul. Han vant den individuelle konkurransen i kårde foran Philippe Riboud fra Frankrike og Andrej Sjuvalov fra Sovjetunionen. han var også med på det vesttyske laget som kom på andreplass i lagkonkurransen i kårde bak Frankrike. De andre på laget var Elmar Borrmann, Volker Fischer, Thomas Gerull og Alexander Pusch.
Fire år senere, under sommer-OL 1992 i Barcelona, var han med på det tyske laget som vant lagkonkurransen i kårde foran Ungarn og SUS.  


== OL-medaljer ==
 1988  Seoul -  Gull i fekting, kårde menn  Vest-Tyskland
 1992  Barcelona -  Gull i fekting, kårde lag menn  Tyskland
 1988  Seoul -  Sølv i fekting, kårde lag menn  Vest-Tyskland


== Eksterne lenker ==
(de) Arnd Schmitt – Munzinger Sportsarchiv 
(en) Arnd Schmitt – Olympedia 
(en) Arnd Schmitt – Sports-Reference (OL-resultater – arkivert) 
(en) Arnd Schmitt – databaseOlympics.com (arkivert) 
(en) Arnd Schmitt – FIE
Stranda Idrottslag

Stranda idrettslag er et  idrettslag fra Stranda i Møre og Romsdal og ble stiftet 15. august 1914.


== Fotball ==
Klubbens A-lag i fotball spilte fra 2006 i 4. divisjon helt til de rykket opp i 2009. I den tøffe 2010-sesongen i 3. divisjon klarte de å holde seg i divisjonen, og spiller i 3. divisjon også i 2011. Nå i 2018 spiller klubben i 5. divisjon.


==== Tabellen 2012 ====
Surnadal beholdt plassen som nest beste tolver da Frognerparken trakk laget [1]


== Kjente utøvere ==
Bjarne Solbakken, alpint


== Eksterne lenker ==
Offisielt nettsted
Nordkjosbotn Idrettslag

Nordkjosbotn Idrettslag (stiftet 7. juli 1934) er et idrettslag fra Nordkjosbotn i Troms. 


== Fotball ==
A-laget i fotball spiller i 2020 i 5. divisjon.  
I 1994, startet klubben et fotballsamarbeid med naboklubben Laksvatn Idrettslag. Sammenslåingen resulterte i Balsfjord Fotballklubb, en klubb som nådde kretsens daværende høyeste divisjon. BFK hadde kort levetid og ble formelt nedlagt i 1999 (i praksis allerede i 1998).Klubbens A-lag rykket i 2010 opp fra 4. divisjon til 3. divisjon. På Nordkjosbotns opprykkskamp kom NRK P3 sitt FK Fotball-program på stadion med Aleksander Schau og Thomas Aune som kommentatorer.


== Referanser ==


== Eksterne lenker ==
Offisielt nettsted 
Nordkjosbotn Stadion - Nordic Stadiums